C 507/1

ET

Komisjoni teatis juhenddokumendi kohta, milles selgitatakse, kuidas täita komisjoni rakendusmääruse (EL) 2019/723 lisas esitatud standardvormi punkti 9

(2021/C 507/01)

Sisukord

1. Juhenddokumendi eesmärk 2

2. Punkt 9.1 „Üldine järeldus saavutatud nõuetele vastavuse taseme kohta“ 2

3. Punkt 9.2 „Aastaaruande esitanud liikmesriigi / pädeva asutuse identifitseerimisandmed“ 2

4. Tabel 1. Kõigi pädevate asutuste /kontrolliasutuste/kontrollorganite tehtud kontrollide arv 2

1.1. Registreeritud ettevõtjad, kellel on aruandeaasta 31. detsembri seisuga sertifikaat 3

1.2. Ettevõtjate rühmad, kellel on aruandeaasta 31. detsembri seisuga sertifikaat 4

5. Tabel 2. Nõuetele mittevastavused 4

2.1. Tuvastatud nõuetele mittevastavuste arv 4

2.2. Tuvastatud oluliste ja kriitiliste nõuetele mittevastavuste korral võetud meetmed 5

6. Tabel 3. Järelevalve ja auditid 5

3.1. Uued kontrollorganid, kellele pädev asutus on delegeerinud kontrolliülesanded / kontrollorganid, kellelt on volitused tagasi võetud 5

3.2. Pädeva asutuse järelevalve kontrollorganite üle (asjakohane üksnes juhul, kui pädev asutus delegeerib kontrollorganile kontrolliülesanded) 5

3.3. Pädeva asutuse poolt kontrolliasutuste suhtes läbi viidud auditeerimistegevus (asjakohane üksnes juhul, kui pädev asutus delegeerib kontrolliasutustele kontrolliülesanded) 5

7. Tabel 4. Kontrollorgani järelevalve individuaalne vorm 6

8. Tabel 5. Pädeva asutuse poolt aruandeaasta jooksul tehtud toimingud ja võetud meetmed, mis aitavad tagada kontrolliasutuste/kontrollorganite tehtava ametliku kontrolli tulemuslikkuse 6

1. Juhenddokumendi eesmärk

Käesoleva juhenddokumendi eesmärk on aidata liikmesriikidel esitada oma mitmeaastaste riiklike kontrollikavade rakendamise aastaaruandes mahepõllumajandusliku tootmise ja mahepõllumajanduslike toodete märgistamisega seotud teavet ja andmeid vastavalt komisjoni 8. novembri 2021. aasta rakendusmääruse (EL) 2019/723 (1) (muudetud komisjoni rakendusmäärusega (EL) 2021/1935 (2)) lisa II osa punktile 9.

Selle juhenddokumendiga soovitakse täiendada komisjoni teatist, milles käsitletakse juhenddokumenti selle kohta, kuidas täita komisjoni rakendusmääruse (EL) 2019/723 (millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses liikmesriikide esitatavate aastaaruannete puhul kasutatava standardvormi näidisega) lisas esitatud standardvormi (3).

Sellega seoses kohaldatakse komisjoni teatise 2021/C 71/01 punktis 4 esitatud mõisteid ka mahepõllumajandussektori suhtes.

ELi õiguse siduva tõlgendamise pädevus on ainult Euroopa Liidu Kohtul.

2. Punkt 9.1 „Üldine järeldus saavutatud nõuetele vastavuse taseme kohta“

See teave esitatakse vabas vormis teksti jaoks ette nähtud tekstiväljal.

Liikmesriigid peaksid võtma arvesse komisjoni teatise 2021/C 71/01 II osa punkti A.1 juhiseid.

3. Punkt 9.2 „Aastaaruande esitanud liikmesriigi / pädeva asutuse identifitseerimisandmed“

See teave esitatakse vormil.

Liikmesriigid esitavad järgmise identifitseerimisteabe:

— andmete esitaja: aruande esitanud liikmesriigi ja pädeva asutuse nimi;

— nende pädevate asutuste arv, kelle andmeid on kasutatud (A): määruse (EL) 2017/625 artikli 3 punktis 3 määratletud pädevate asutuste koguarv, sh vajaduse korral riiklikul, piirkondlikul või kohalikul tasandil;

— nende kontrolliasutuste arv, kelle andmeid on kasutatud (B): määruse (EL) 2018/848 artikli 3 punktis 55 määratletud kontrolliasutuste koguarv, sh vajaduse korral riiklikul, piirkondlikul või kohalikul tasandil;

— nende kontrollorganite arv, kelle andmeid on kasutatud (C): määruse (EL) 2018/848 (4) artikli 3 punktis 56 määratletud kontrollorganite koguarv;

— nende asutuste/organite koguarv, kelle andmeid on kasutatud (A) + (B) + (C): A, B ja C summa;

— aruandeperiood: liikmesriigid peaksid võtma arvesse komisjoni teatise 2021/C 71/01 punkti 6 juhiseid.

4. Tabel 1. Kõigi pädevate asutuste /kontrolliasutuste/kontrollorganite tehtud kontrollide arv

See teave esitatakse tabelites 1.1 ja 1.2.

1.1. Registreeritud ettevõtjad, kellel on aruandeaasta 31. detsembri seisuga sertifikaat

Liikmesriigid peaksid esitama tabeli 1.1 iga rea (1.a, 1.b ...) kohta vastavates veergudes järgmise teabe:

— pädeva asutuse /kontrolliasutuse/kontrollorgani koodnumber või nimi:

delegeeritud asutuste puhul osutab see koodnumbrile, mille pädev asutus on neile andnud kooskõlas määruse (EL) 2017/625 artikli 28 lõikega 2;

kontrolliasutuste puhul osutab see kas kontrolliasutuse nimele või koodnumbrile või mõlemale;

pädevate asutuste puhul osutab see pädeva asutuse nimele;

— ettevõtjate arv:

pädevate asutuste puhul: nende ettevõtjate arv, keda pädevad asutused vahetult kontrollivad ja sertifitseerivad ning kes on aruandeaasta 31. detsembri seisuga kantud määruse (EL) 2018/848 artikli 34 lõike 6 kohasesse ettevõtjate nimekirja;

kontrolliasutuste ja kontrollorganite puhul: nende ettevõtjate arv, keda kontrolliasutused/kontrollorganid kontrollivad ja sertifitseerivad ning kes on aruandeaasta 31. detsembri seisuga kantud määruse (EL) 2018/848 artikli 34 lõike 6 kohasesse ettevõtjate nimekirja.

Peatatud ja kehtetuks tunnistatud sertifikaadiga ettevõtjaid ei tohiks arvesse võtta, kui nende sertifikaat peatati või tunnistati kehtetuks aruandeaasta jooksul. Sama kehtib ettevõtjate kohta, kelle sertifitseerimine on veel pooleli;

— määruse (EL) 2018/848 artikli 38 lõike 3 nõuetele vastavuse kontrollide arv (füüsilised ja mittefüüsilised):

see arv näitab aruandeaastal tehtud vastavuskontrollide koguarvu, olenemata sellest, kas need hõlmavad kohapealseid füüsilisi kontrolle;

— kohapeal tehtud füüsiliste kontrollide arv. See näitab kontrolle, mis hõlmasid kohapealseid füüsilisi kontrolle järgmistel juhtudel: — määruse (EL) 2018/848 artikli 38 lõikes 5 osutatud iga-aastased kontrollid, mida tehakse sertifikaadi väljastamiseks või uuendamiseks; — määruse (EL) 2018/848 artikli 38 lõike 4 punktis b osutatud täiendavad riskipõhised kontrollid; — iga-aastased kontrollid ja täiendavad riskipõhised kontrollid kokku ning — määruse (EL) 2018/848 artikli 38 lõike 4 punktis a osutatud ette teatamata tehtud iga-aastased kontrollid ja täiendavad riskipõhised kontrollid kokku.

Liikmesriigid peaksid võtma juhiseid arvesse ka komisjoni teatise 2021/C 71/01 punkti 4 alapunkti a (Kuidas ametlikke kontrolle loendada) tekstile viidates;

— määruse (EL) 2018/848 artikli 38 lõike 4 punkti c kohaselt võetud proovide arv.

Liikmesriigid peaksid esitama kõigi ametlike kontrollide käigus (iga-aastased, täiendavad riskipõhised, etteteatamata) võetud proovide arvu järgmiselt:

võetud ja analüüsitud proovide koguarv ning

selliste proovide arv, mille puhul avastati mahepõllumajanduslikus tootmises lubamatuid tooteid ja aineid.

Kui ühe ettevõtja samast tootepartiist võetakse korraga mitu proovi, peaksid liikmesriigid need aruandes esitama ühe proovina.

Kui ühe ettevõtja mitmest partiist/tootest võetakse korraga mitu proovi, peaksid liikmesriigid iga proovi aruandes eraldi esitama.

1.2. Ettevõtjate rühmad, kellel on aruandeaasta 31. detsembri seisuga sertifikaat

Liikmesriigid peavad esitama tabeli 1.2 iga rea (2.a, 2.b ...) kohta vastavates veergudes järgmise teabe:

— pädeva asutuse /kontrolliasutuse/kontrollorgani koodnumber või nimi;

— rühmade arv.

— See osutab pädeva asutuse /kontrolliasutuse/kontrollorgani kontrollitud ja sertifitseeritud ettevõtjate rühmade koguarvule;

— rühma identifitseerimisandmed. See osutab iga ettevõtjate rühma nimele või muule identifitseerimistunnusele;

— rühma liikmeks olevate ettevõtjate koguarv. See osutab iga ettevõtjate rühma liikmete koguarvule;

— rühmadele tehtud ametlike kontrollide koguarv. See näitab igale ettevõtjate rühmale tehtud ametlike kontrollide koguarvu järgmiselt:

sisekontrollisüsteemi ülesehituse ja toimimise iga-aastane kontroll sõltumata sellest, kas see hõlmab määruse (EL) 2018/848 artikli 38 lõike 1 punktis d osutatud kohapealset füüsilist kontrolli;

määruse (EL) 2018/848 artikli 38 lõike 4 punktis d ja määruse (EL) 2021/279 artiklis 7 osutatud rühma liikmete korduskontrollid;

määruse (EL) 2021/771 artikli 2 lõikes 5 osutatud vaatlusauditid ning

määruse (EL) 2018/848 artikli 38 lõike 4 punktis b osutatud täiendavad riskipõhised kontrollid;

— rühma liikmete korduskontrollide arv. See näitab pädevate asutuste /kontrolliasutuste/kontrollorganite poolt rühma liikmetele tehtud korduskontrolle ;

— kontrollid, mille käigus võeti vähemalt üks proov.

5. Tabel 2. Nõuetele mittevastavused

See teave esitatakse tabelites 2.1 ja 2.2.

2.1. Tuvastatud nõuetele mittevastavuste arv

Liikmesriigid peaksid esitama tabeli 2.1 iga rea (1.a, 1.b ...) kohta vastavates veergudes järgmise teabe:

— pädeva asutuse /kontrolliasutuse/ kontrollorgani koodnumber või nimi;

— tootmise üldeeskirjad. See osutab tuvastatud olulistele ja kriitilistele mittevastavustele, mis on seotud määruse (EL) 2018/848 artiklites 9, 10 ja 11 osutatud tootmise üldeeskirjadega ja vastavate teiseste õigusaktidega;

— tootmise erieeskirjad. See osutab tuvastatud olulistele ja kriitilistele mittevastavustele, mis on seotud määruse (EL) 2018/848 artiklites 12–21 ja II lisas ning määrustes (EL) 2020/464 ja (EL) 2021/1189 osutatud tootmise erieeskirjadega;

— mittelubatud ained või tooted. See osutab tuvastatud olulistele ja kriitilistele mittevastavustele, mis on seotud mahepõllumajanduslikus tootmises lubamatute toodete ja ainete olemasoluga;

— erandid. See osutab tuvastatud olulistele ja kriitilistele mittevastavustele, mis on seotud määruse (EL) 2018/848 artiklis 22 ja määruses (EL) 2020/1691 osutatud eranditega;

— dokumendid ja andmed. See osutab tuvastatud olulistele ja kriitilistele mittevastavustele, mis on seotud määruse (EL) 2018/848 artiklis 39 ja määruses (EL) 2021/1691 osutatud dokumentide ja andmetega;

— eeskirjad ettevõtjate rühmadele. See osutab tuvastatud olulistele ja kriitilistele mittevastavustele, mis on seotud määruse (EL) 2018/848 artiklis 36, määruse (EL) 2021/279 artiklites 4–7 ja määruse (EL) 2021/771 artiklis 2 osutatud eeskirjadega ettevõtjate rühmade kohta;

— märgistus. See osutab tuvastatud olulistele ja kriitilistele mittevastavustele, mis on seotud määruse (EL) 2018/848 artiklites 30–33 ja määruse (EL) 2021/279 artiklis 3 osutatud märgistamiseeskirjadega ning vastavate teiseste õigusaktidega, ning

— muu. See osutab tuvastatud olulistele ja kriitilistele mittevastavustele, mis on seotud mis tahes muude eespool nimetamata eeskirjadega.

2.2. Tuvastatud oluliste ja kriitiliste nõuetele mittevastavuste korral võetud meetmed

Liikmesriigid peaksid esitama nii pädevate asutuste /kontrolliasutuste/kontrollorganite poolt nõuetele vastavuse taastamiseks võetud meetmete koguarvu kui ka tabeli 2.2 veergudes B1–B9 esitatud meetmete arvu.

Sellise teabe esitamisel peaksid liikmesriigid võtma arvesse, et pädevad asutused /kontrolliasutused/kontrollorganid võivad mõnel tuvastatud mittevastavuse juhul võtta rohkem kui ühe meetme ning seega võib tuvastatud mittevastavuste arv meetmete koguarvust erineda.

6. Tabel 3. Järelevalve ja auditid

See teave esitatakse tabelites 3.1, 3.2 ja 3.3.

3.1. Uued kontrollorganid, kellele pädev asutus on delegeerinud kontrolliülesanded / kontrollorganid, kellelt on volitused tagasi võetud

Liikmesriigid peaksid märkima nende uute asutuste arvu, kellele pädev asutus on aruandeaasta jooksul delegeerinud kontrolliülesanded (rida B) ja nende kontrollorganite arvu, kellelt on aruandeaasta jooksul volitused tagasi võetud (rida C).

Andmete kooskõla tagamiseks peaksid liikmesriigid esitama ka delegeeritud asutuste arvu aruandeaasta alguses (rida A) ja lõpus (rida D).

Liikmesriigid võivad ka teha märkusi, kui olukorda on vaja selgitada.

3.2. Pädeva asutuse järelevalve kontrollorganite üle (asjakohane üksnes juhul, kui pädev asutus delegeerib kontrollorganile kontrolliülesanded)

Sellel tabelil on kaks osa – 3.2.a ja 3.2.b.

Liikmesriigid peaksid esimeses, 3.2.a osas esitama üldteabe kontrollorganite üle tehtava järelevalve kohta vastavalt tabeli veergudes D, E ja F osutatule.

Veerus E osutatud järelevalveauditid tähendavad määruse (EL) 2017/625 artikli 33 punktis a osutatud auditeid või kontrolle.

Liikmesriigid võivad kasutada märkuste veergu selgitusteks, kui hõlmatus on väiksem kui 100 % või suurem kui 100 % ja liikmesriigis on rohkem kui üks järelevalvet teostav pädev asutus.

Tabeli teises, 3.2.b osas peaksid liikmesriigid esitama üksikasjaliku teabe iga kontrollorgani järelevalve kohta vastavalt tabeli veergudes G–M osutatule.

Tabeli veerus J osutatud ettevõtja toimikute läbivaatamine tähendab asjaomase kontrollorgani sertifitseeritud ettevõtjate kontrollitoimikute läbivaatamist kas kontori auditeerimise või ettevõtja kohapealse füüsilise kontrollimise käigus. Viimati nimetatud kontrolli võivad teha kas pädeva asutuse töötajad otse või kontrollorgani inspektorid (vaatlusaudit).

Samamoodi tähendab tabeli veerus L osutatud ettevõtjate rühma toimikute läbivaatamine asjaomase kontrollorgani sertifitseeritud ettevõtjate rühma kontrollitoimikute läbivaatamist ja see võib hõlmata sisekontrollisüsteemi ülesehitust ja toimimist või rühmade liikmete korduskontrolle või vaatlusauditeid.

Liikmesriigid peaksid täitma tabeli veeru N ainult juhul, kui nad täidavad tabeli 4, mille esitamine on vabatahtlik. Sellisel juhul peaksid nad esitama iga kontrollorgani kohta individuaalse vormi viitenumbri.

3.3. Pädeva asutuse poolt kontrolliasutuste suhtes läbi viidud auditeerimistegevus (asjakohane üksnes juhul, kui pädev asutus delegeerib kontrolliasutustele kontrolliülesanded)

Liikmesriigid peaksid esitama teabe mahepõllumajanduslike toodete kontrolli asutuste auditite kohta, mis on tehtud kooskõlas määruse (EL) 2017/625 artikliga 6, vastavalt tabeli 3.3 veergudes K–M osutatule.

7. Tabel 4. Kontrollorgani järelevalve individuaalne vorm

Tabelis 4 esitatav teave on vabatahtlik.

Kui liikmesriigid otsustavad selle tabeli täita, peaksid nad koostama iga nende järelevalve all oleva kontrollorgani kohta individuaalse vormi ja andma igale individuaalsele vormile viitenumbri.

Liikmesriigid peaksid tabelis 4 viie eelnevalt kindlaksmääratud kategooria all esitama kokkuvõtliku teksti järelevalveauditite peamiste järelduste kohta. Nad võivad lisada ka teavet muude, viie eelnevalt kindlaks määratud kategooriaga hõlmamata järelduste kohta.

Liikmesriigid peaksid kokkuvõttes esitama teabe meetmete kohta, mida pädev asutus on võtnud nõuetele vastavuse taastamiseks.

8. Tabel 5. Pädeva asutuse poolt aruandeaasta jooksul tehtud toimingud ja võetud meetmed, mis aitavad tagada kontrolliasutuste/kontrollorganite tehtava ametliku kontrolli tulemuslikkuse

See teave on sama, mida on nõutud määruse (EL) 2019/723 lisa I osas. Täites selle tabeli mahepõllumajanduse infosüsteemis (OFIS), ei pea liikmesriigid täitma ametliku kontrolli elektroonilises teabehaldussüsteemis aastaaruannete esitamiseks ette nähtud erimooduli (iga-aastane aruandlus ametliku kontrolli kohta) I osa.

Liikmesriigid peaksid kuue eelnevalt kindlaks määratud tekstikategooria all esitama teabe meetmete kohta, mis on võetud riikliku mahepõllumajandusliku kontrollisüsteemi tõhususe tagamiseks, ning võivad lisada muid, tabelis 5 eelnevalt kindlaks määramata algatusi.

(1) Komisjoni 2. mai 2019. aasta rakendusmäärus (EL) 2019/723, millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses liikmesriikide esitatavate aastaaruannete puhul kasutatava standardvormi näidisega (ELT L 124, 13.5.2019, lk 1).

(2) Komisjoni 8. novembri 2021. aasta rakendusmäärus (EL) 2021/1935, millega muudetakse rakendusmäärust (EL) 2019/723 teabe ja andmete osas, mis käsitlevad mahepõllumajanduslikku tootmist ja mahepõllumajanduslike toodete märgistamist ning mis tuleb esitada standardvormi näidist kasutades (ELT L 396, 10.11.2021, lk 17).

(3) ELT C 71, 1.3.2021, lk 1.

(4) Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).